CELEX: 62021CN0442
Language: et
Date: 2021-07-15 00:00:00
Title: Kohtuasi C-442/21 P: ITD, Brancheorganisation for den danske vejgodstransport A/S, ja Danske Fragtmænd A/Si 15. juulil 2021 esitatud apellatsioonkaebus Üldkohtu (seitsmes koda) 5. mai 2021. aasta otsuse peale kohtuasjas T-561/18: ITD ja Danske Fragtmænd versus komisjon

20.9.2021   
            
            
               ET
            
            
               Euroopa Liidu Teataja
            
            
               C 382/19
            
         
      ITD, Brancheorganisation for den danske vejgodstransport A/S, ja Danske Fragtmænd A/Si 15. juulil 2021 esitatud apellatsioonkaebus Üldkohtu (seitsmes koda) 5. mai 2021. aasta otsuse peale kohtuasjas T-561/18: ITD ja Danske Fragtmænd versus komisjon
      (Kohtuasi C-442/21 P)
      (2021/C 382/25)
      Kohtumenetluse keel: inglise
      
         Pooled
      
      
         Apellandid: ITD, Brancheorganisation for den danske vejgodstransport A/S, ja Danske Fragtmænd A/S (esindaja: advokaat L. Sandberg-Mørch)
      
         Teised menetlusosalised: Euroopa Komisjon, Jørgen Jensen Distribution A/S, Dansk Distribution A/S ja Taani Kuningriik
      
         Apellantide nõuded
      
      Apellandid paluvad Euroopa Kohtul:
      
                  —
               
               
                  tühistada Üldkohtu 5. mai 2021. aasta otsus kohtuasjas T-561/18 osas, milles sellega lükati tagasi apellantide väide, et komisjonil oli tõsiseid raskusi selle üle otsustamisel, kas universaalse postiteenuse osutamise kohustuse eest makstav hüvitis on siseturuga kokkusobiv riigiabi; väide, et komisjonil oli tõsiseid raskusi selle üle otsustamisel, kas riigigarantii on olemasolev riigiabi, ning väide, et komisjonil oli tõsiseid raskusi ka selle hindamisel, kas kulud jaotati vääralt;
               
            
                  —
               
               
                  jätta vastustaja kohtukulud tema enda kanda ja mõista temalt välja apellantide kohtukulud.
               
            
         Väited ja peamised argumendid
      
      
                  1.
               
               
                  Esimene väide, et Üldkohus rikkus õigusnorme ja moonutas asjaolusid, kui ta leidis, et komisjonil ei olnud tõsiseid raskusi seoses Post Danmarkil lasuvast universaalteenuse osutamise kohustusest tulenevate immateriaalsete eeliste (maine ja kõikjalolemine) tähelepanuta jätmisega kulude netokokkuhoiu arvutamisel.
               
            
                  2.
               
               
                  Teine väide, et Üldkohus rikkus õigusnorme, kui ta leidis, et komisjonil ei olnud tõsiseid raskusi, kui ta otsustas, et riigiabi on tulenevalt Euroopa Liidu raamistikust riigiabi jaoks, mida antakse avalike teenuste eest makstava hüvitisena, siseturuga kokkusobiv, sest selle abil makstakse hüvitist universaalse postiteenuse osutamise eest, lubades seejärel anda riigiabi töötajate koondamise kulude tarvis Post Danmarki ümberkujundamise/ümberkorraldamise raames.
               
            
                  3.
               
               
                  Kolmas väide, et Üldkohus rikkus ELTL artikli 107 lõiget 1 ja ELTL artikli 108 lõiget 2 rikkudes õigusnorme, kui ta leidis, et komisjonil ei olnud tõsiseid raskusi, kui ta otsustas, et see, et Post Danmark jaotas üldkulud nii, et sidus need ülemääraselt universaalteenuse osutamisega, ei kujuta endast riigiabi.
                  Apellandid väidavad, et Üldkohtu ekslik seisukoht on tingitud kahest õigusnormide rikkumisest, mis seisnevad järgmises:
                  
                              a.
                           
                           
                              Üldkohus rikkus õigusnorme, kui ta asus seisukohale, et 2006. aasta raamatupidamiseeskirjade artikli 4 lõike 4 punkt c ja 2011. aasta raamatupidamiseeskirjade artikli 4 lõike 3 punkt c üksnes kohaldavad konkreetselt 2006. aasta raamatupidamiseeskirjade artikli 4 lõike 4 punktis a ja 2011. aasta raamatupidamiseeskirjade artikli 4 lõike 4 punktis b sätestatud põhimõtteid.
                           
                        
                              b.
                           
                           
                              Üldkohus rikkus õigusnorme, kui ta leidis, et seda, et Post Danmark jaotas kulud sobivalt, tõendab asjaolu, et Post Danmarki raamatupidamist on regulaarselt auditeeritud.